Ministrul Agriculturii, Florin Barbu, a anunțat că se va acorda o subvenție suplimentară pentru crescătorii de ovine. Ea este în valoare de 50 de euro pe cap de animal eligibil. Banii se vor da din bugetul de stat. Programul va fi implementat în această toamnă.
Ministrul Agriculturii, Florin Barbu, a anunțat că programul de subvenționare suplimentară pentru tineretul ovin va fi lansat în toamnă, în lunile septembrie-octombrie. Această veste a fost comunicată luni – 27 mai. Anunțul a fost făcut direct de la o fermă de creștere a oilor din localitatea Marpod, județul Sibiu.
Subvenția-bonus destinată fermelor care cresc mieluțe de prăsilă
Florin Barbu a făcut o vizită la Ferma Baciu din Sibiu, unde se produce Telemeaua de Sibiu IGP – Indicația Geografică Protejată. Ministrul Agriculturii, Florin Barbu, a oferit detalii suplimentare despre subvenția-bonus destinată fermelor care cresc mieluțe de prăsilă.
Conform declarațiilor făcute de către Florin Barbu, șeful de la MADR, se prevede ca noua plată să devină operațională în toamnă. Acest lucru se va întâmpla odată cu lansarea programului de susținere a tineretului ovin din fermele românești.
Programul care ar urma să fie lansat din toamnă
El a explicat că animalele tinere vor fi incluse în programul de mieluțe. În lunile septembrie-octombrie se va demara acest program, oferind o subvenție suplimentară față de Ajutorul Național Tranzitoriu Zootehnic (ANTZ) și Sprijinul Cuplat pentru Venit Zootehnic (SCVZ).
Cuantumul acestei subvenții va fi de 50 de euro pe cap de animal.
În prezent, pentru campania de plăți din 2023, ciobanii primesc:
- 4,95 euro pe cap de animal pentru ANTZ (adică 24,61 lei/cap de animal)
- 16,94 euro pe cap de animal pentru PD-24 – Sprijinul cuplat pentru venit – ovine/caprine (adică 84,25 lei/cap de animal).
Obiectivul declarat al Ministerului Agriculturii: creșterea efectivul de mieluțe la un milion
Ministrul Agriculturii, Florin Barbu, a exprimat obiectivul său de a crește efectivul de mieluțe la un milion în fermele din România.
”Vom încerca să creștem efectivele la un milion de mieluțe în România”, a transmis ministrul familiei Baciu, a căror fermă a vizitat-o astăzi.
Această inițiativă vine în contextul unei estimări a unui șeptel de aproximativ 10 milioane de capete de ovine în țară, conform declarațiilor recente ale președintelui Autorității Naționale Sanitar Veterinare și pentru Siguranța Alimentelor (ANSVSA), Alexandru Bociu.